open-index/open-wikipedia-markdown huggingface dataset:
புரூக் இலை கதிர்க்குருவி

**புரூக் இலை கதிர்க்குருவி** (*Brooks's leaf warbler; பைலோசுகோபசு சப்விரிடிசு*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்குருவி சிற்றினமாகும்.

## பரவலும் வாழிடமும்
புரூக் இலை கதிர்க்குருவி ஆப்கானித்தான், இந்தியா, கசக்கஸ்தான், பாக்கித்தான், உருசியா மற்றும் துருக்மெனிஸ்தான் ஆகிய நாடுகளில் காணப்படுகிறது. ஆனால் தற்போதைய காலங்களில் வடமேற்கு இந்தியா மற்றும் பாக்கித்தானில் மட்டுமே காணப்படுவதாக ஆய்வுகள் தெரிவிக்கின்றன. இதன் இயற்கையான வாழிடம் ஊசியிலைக் காடுகள் மற்றும் மிதவெப்பக் காடுகள் ஆகும்.

## வரலாறு
கனடா பறவை ஒவியக் கலைஞர் ஆலன் புரூக்சின் தந்தையான பறவையியலாளர் வில்லியம் எட்வின் புரூக்சு, புரூக் இலை கதிர்க்குருவியினை விவரித்தார்.

## மேற்கோள்கள்

* புருக் இலை கதிர்குருவி 2010. http://www.birdpoints.com/WarblerBrookssLeaf/BLWarbler.htm

பகுப்பு:பாக்கித்தானியப் பறவைகள்
பகுப்பு:கதிர்க்குருவி
ஈரயோடோ அசிட்டிலீன்

**ஈரயோடோ அசிட்டிலீன்** (*Diiodoacetylene*)  என்பது C2I2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஒரு கரிம அயோடின் வகை சேர்மமான இது வெள்ளை நிறத்தில் ஆவியாகும் திடப்பொருளாகக் காணப்படுகிறது. கரிம கரைப்பான்களில் கரைகிறது. மும்மெத்தில்சிலைல் அசிட்டிலீனை அயோடினேற்றம் செய்து ஈரயோடோ அசிட்டிலீனை தயாரிக்கலாம். 

மாதிரிகள் 80 °செல்சியசு வெப்பநிலைக்கு மேல் வெடிக்கும் தன்மை கொண்டிருந்தாலும், ஈரயோடோ அசிட்டிலீன்களில் ஈரயோடோ அசிட்டிலீன் மட்டும் மிக எளிதாக கையாளப்படுகிறது. எடுத்துக்காட்டாக, இருகுளோரோ அசிட்டிலீன் அதிகமாக ஆவியாகும் மற்றும் அதிக வெடிக்கும் தன்மை கொண்டது.

ஈரயோடோ அசிட்டிலீன் ஒரு நேரியல் சேர்மம் என்று எக்சு கதிர் படிகவியல் ஆய்வு மூலம் உறுதிப்படுத்தப்பட்டுள்ளது.  இருப்பினும் இது அதிர்ச்சி, வெப்பம் மற்றும் உராய்வு உணர்திறன் கொண்ட ஒரு சேர்மமாகும். மற்ற ஆலோ ஆல்க்கைன்களைப் போலவே, ஈரயோடோ அசிட்டிலீனும் ஒரு வலுவான ஆலசன் பிணைப்பு நன்கொடையாளராகச் செயல்படுகிறது. 

## மேற்கோள்கள்

பகுப்பு:கரிம அயோடைடுகள்
பகுப்பு:கனிம கரிமச் சேர்மங்கள்
பகுப்பு:ஈராலோ ஆலைடுகள்
புரோப்பைல் அயோடோன்

**புரோப்பைல் அயோடோன்** (*Propyliodone*) என்பது C10H11I2NO3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மருந்து வகை வேதிப்பொருளான இதன் பன்னாட்டு உரிமையற்ற பெயர் தியோனோசில் என்பதாகும். மூச்சுக்குழல் வரைவியல் துறையில் ஒரு மாறுபட்ட ஊடகமாக புரோப்பைல் அயோடோன் மூலக்கூறு  பயன்படுகிறது. 1930 ஆம் ஆண்டுகளின் பிற்பகுதியில் பிரித்தானிய வேதியியல் நிறுவனமான இம்பீரியல் வேதித் தொழிற்சாலை நிறுவனம்  புரோப்பைல் அயோடோனை உருவாக்கியது. 

## மேற்கோள்கள்

பகுப்பு:அயோடோ அரீன்கள்
பகுப்பு:கார்பாக்சிலேட்டு எசுத்தர்கள்
பகுப்பு:4-பிரிடோன்கள்
பிரிமா அன்சியே

**பிரிமா** (*Prima*) என்பது கிழக்கு ஆப்பிரிக்க மரச் சிலந்திகளின் ஒற்றை வகை உயிரலகு பேரினம் ஆகும். இதில் ஒற்றை சிற்றினமான *பிரிமா அன்சியே* உள்ளது. இது முதன்முதலில் 2008-இல் எசு. எச். பூர்டால் விவரிக்கப்பட்டது. இது மடகாசுகரில் மட்டுமே கண்டறியப்பட்டுள்ளது.

## மேற்கோள்கள்

பகுப்பு:மடகாசுக்கர் உயிரினங்கள்
பகுப்பு:கணுக்காலி பேரினங்கள்
நியோதமா

***நியோதமா*** (*Neotama*) என்பது மரச் சிலந்திகளின் ஒரு பேரினமாகும். இது முதன்முதலில் 1993-இல் எம். பகெர் & பி. பகெரால் விவரிக்கப்பட்டது.

## சிற்றினங்கள்
மே  2019 நிலவரப்படி  *நியோதமா* ஒன்பது சிற்றினங்கள் உள்ளன

* *நியோதமா கார்டிகோலா* (லாரன்சு, 1937-தென்னாப்பிரிக்கா
* *நியோதமா குன்காபே* ரீம்சு & ப்ரெஸ்கோவிட், 2004-பெரு, பிரேசில்
* *நியோதமா போர்சிபாட்டா* (எப். ஓ. பிக்கர்டு-கேம்ப்ரிட்ஜ், 1902) -மெக்சிகோ முதல் எல் சால்வடோர் வரை
* *நியோதமா லாங்கிமானா* பேகெர் & பேகெர் , 1993-இந்தோனேசியா (ஜாவா, சுமத்ரா) 
* *நியோதமா மெக்சிகானா*  (ஓ. பிக்கார்ட்-கேம்பிரிட்ஜ், 1893)  -அமெரிக்கா முதல் பெரு, கயானா வரை
* *நியோதமா ஒபடாலா* ரைம்சு & புரெசுகோவிட், 2004-பெரு, பிரேசில், கயானா
* *நியோதமா பஞ்சிகேரா* பேகெர் & பேகெர், 1993-இந்தியா
* *நியோதமா ரோத்தோரம்* பேகெர் & பேகெர் , 1993-இந்தியா
* *நியோதமா வேரியேட்டா*  (போக்காக், 1899)  (மாதிரி இனம்-இலங்கை) 

## மேற்கோள்கள்

பகுப்பு:கணுக்காலி பேரினங்கள்
நியோதமா வேரியேட்டா

**நியோதமா வேரியட்டா** (*Neotama variata*) என்பது நியோதமா பேரினத்தின் சிலந்தி சிற்றினமாகும். இது இலங்கையில் மட்டுமே காணப்படும் அகணிய உயிரி ஆகும். *நியோதமா* பேரினத்தின் மாதிரி இனம் இதுவாகும்.

## மேலும் காண்க
* சிலந்தி

## மேற்கோள்கள்

பகுப்பு:இலங்கை உயிரினங்கள்
பகுப்பு:அகணிய உயிரிகள்
டெட்ராக்சிடேன்

**டெட்ராக்சிடேன்** (*Tetraoxidane*) என்பது H2O4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஐதரசனும் ஆக்சிசனும் சேர்ந்து இச்சேர்மம் உருவாகிறது. நிலைப்புத்தன்மை அற்ற ஐதரசனின் பல்லாக்சைடுகளில் இதுவும் ஒன்றாகும்.. 

## தயாரிப்பு
ஐதரோபெராக்சில் இயங்குறுப்புகள் (HO2•) தாழ்வெப்பநிலையில் வேதி வினைபுரிவதால் டெட்ராக்சிடேன் உருவாகிறது:

::2HO2• --> H2O4

## இயற்பியல் பண்புகள்
பாலி ஆக்சிடேன்களில் இது நான்காவது உறுப்பினர் ஆகும். நீர் (மோனோ ஆக்சிடேன்), ஐதரசன் பெராக்சைடு (டை ஆக்சிடேன்) மற்றும் டிரை ஆக்சிடேன் என்பவை முதல் மூன்று ஆக்சிடேன்களாகும். இம்மூன்று ஆக்சிடேன்களைக் காட்டிலும் டெட்ராக்சிடேன் நிலைப்புத்தன்மை குறைந்த சேர்மமாகும். டெட்ராக்சிடேன் என்ற சொல் பெற்றோர் சேர்மத்திற்கு அப்பால் R2O4 என்ற பொது வாய்ப்பாடுகளின் பல மகள் சேர்மங்கள் வரை நீண்டுள்ளது. இங்குள்ள R என்பது ஐதரசன், ஆலசன் அணுக்கள் அல்லது பல்வேறு கனிம மற்றும் கரிம ஒற்றை இணைதிற இயங்குறுப்புகளாக இருக்கலாம்.  இரண்டு R இயங்குறுப்புகள் ஓர் ஈரிணைதிற சேர்மத்தால் மாற்றப்படலாம். எனவே பல்லினவளைய  டெட்ராக்சிடேன்களும் அறியப்படுகின்றன.

## அயனியாக்கம்
டெட்ராக்சிடேன் நீர்மநிலையில் இருந்தால் தன்னிச்சையாகவே அயனியாக்கம் அடைகிறது:
::H2O4 ---> H+ + HO4-
::2H2O4 ---> H3O4+ + HO4-

## மேற்கோள்கள்

பகுப்பு:ஆக்சைடுகள்
பகுப்பு:கனிம வேதியியல் சேர்மங்கள்
பகுப்பு:ஐதரசன் சேர்மங்கள்
பகுப்பு:பாலியாக்சைடுகள்
சுங்கை பூலோ மருத்துவமனை

{
  "type": "Feature",
  "geometry": { "type": "Point", "coordinates": [101.599444, 3.219722] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

**சுங்கை பூலோ மருத்துவமனை** (மலாய்: *Hospital Sungai Buloh*; ஆங்கிலம்: *Serdang Hospital* அல்லது *Sungai Buloh Hospital*) என்பது மலேசியா, சிலாங்கூர், பெட்டாலிங் மாவட்டம், சுங்கை பூலோ புறநகர்ப் பகுதியில் உள்ள ஓர் அரசு பொது மருத்துவமனை ஆகும். இந்த மருத்துவமனை 130 ஏக்கர் பரப்பளவைக் கொண்டுள்ளது. மருத்துவமனையின் முக்கிய வளாகம் ஏறக்குறைய 141,000 சதுர அடி (13,100 மீ2) பரப்பளவைக் கொண்டது.

2.80 மில்லியனுக்கும் அதிகமான மக்கள்தொகை கொண்ட கோம்பாக் மாவட்டம், பெட்டாலிங் மாவட்டம், மற்றும் கோலா சிலாங்கூர் மாவட்டம் ஆகிய மூன்று மாவட்டங்களுக்கும் இந்த மருத்துவமனை சேவை செய்கிறது.

## பொது
சுங்கை பூலோ மருத்துவமனை 1999-இல் உருவாக்கப்பட்டது; மற்றும் கூடுதலாகி வரும் மக்கள்தொகையின் தேவைகளைப் பூர்த்தி செய்யவும், கோலாலம்பூர் மருத்துவமனையில் நோயாளிகளின் வருகையைக் குறைக்கவும், இந்த மருத்துவமனை தொடங்கப்பட்டது.

துனாஸ் செலாத்தான் (*Tunas Selatan Sdn Bhd*) என்ற நிறுவனத்தால் 2006-ஆம் ஆண்டில் இந்த மருத்துவமனைக்கான மறு கட்டுமானம் நடைபெற்றது; மற்றும் இந்த மருத்துவமனை கட்டப்படுவதற்கு RM 1.3 பில்லியன் மலேசிய ரிங்கிட் செலவானது. மறு கட்டுமானத்திற்கான அனைத்துச் செலவுகளையும் மலேசிய அரசாங்கம் ஏற்றுக் கொண்டது.

## சிறப்புகள்

* தொற்று நோய்கள் சிகிச்சை 
* அவசரநிலை சிகிச்சை 
* அதிர்ச்சி நிலை சிகிச்சை 
* நரம்பியல் அறுவை சிகிச்சை 
* முகத்தாடை அறுவை சிகிச்சை 
* ஒட்டுறுப்பு அறுவை சிகிச்சை 
* தீ சிகிச்சை 
* எலும்பு காய அறுவை சிகிச்சை 

ஆகிய 8 வகை சிகிச்சைகளுக்கான சிறந்த மையமாக சுங்கை பூலோ மருத்துவமனை அடையாளம் காணப்பட்டுள்ளது.

## விருதுகள் மற்றும் சாதனைகள்

|-
| 2002
| Ward 54; மலேசியாவில் எயிட்சு நோயால் பாதிக்கப்பட்ட மக்களின் பராமரிப்பு மற்றும் சிகிச்சைக்கான சிறந்த பணிக்கான விருது.
| ஐ.நா மலேசியாவின் சிறந்த நபர் / சிறந்த அமைப்பு விருது
| 
|-
| 2020
| கோவிட்-19 பெருந்தொற்று குழு; தொற்றுநோயை எதிர்த்துப் போராடுவதற்கான மிகச் சிறந்த விருது.
| பன்னாட்டு விருது
| 
|-
| 2022
| சிறந்த மருத்துவச் சேவைக்கான சிறப்பு விருது
| மலேசியாவின் சிறந்த சாதனையாளர் விருதுகள் 
| 
|}

## முகவரி

Hospital Sungai Buloh
Jalan Hospital, 47000, Sungai Buloh, Selangor Darul Ehsan 
Tel :  +603-61454333
இணையத் தளம்: 

## காட்சியகம்

Image:HSB Specialist Clinic.jpg| சிறப்பு சிகிச்சை பிரிவு
Image:PKKN Sungai Buloh.jpg|தேசிய தொழுநோய் கட்டுப்பாட்டு மையம்
Image:Sungai Buloh Hospital.jpg|மருத்துவமனையின் மற்றொரு தோற்றம்
Image:Rapid KL bus route T100 at SA995 MRT Sungai Buloh Bus Hub, Selangor 20231230 115744.jpg|மருத்துவமனைக்கான பேருந்து


## மேற்கோள்கள்

## வெளி இணைப்புகள்
* 
* Ministry of Health, Malaysia

பகுப்பு:மலேசிய மருத்துவமனைகள்‎‎
கிரே கல் அயிரை

**கிரே கல் அயிரை** (*Gray's stone loach*; *பேலிதோரா புருசெய்*) என்பது *பாலிடோரிடே* குடும்பத்தைச் சேர்ந்த கதிர்-துடுப்பு மீன் சிற்றினமாகும். இது இந்தியா, பூட்டான், வங்காளதேசம், நேபாளம் மற்றும் மியான்மர் ஆகிய நாடுகளில் காணப்படுகிறது. இது அதிகபட்சமாக 10.5 செ.மீ. (4.0 இன்ச்) நீளம் வரை வளரும்.

கிரே கல் அயிரை ஆழமான நீரோடைகளில் காணப்படும். ஆண்களை விடப் பெண்கள் பெரும்பாலும் மெலிந்து காணப்படும்.

## மேற்கோள்கள்

பகுப்பு:அயிரை மீன்
சன்னா பர்தாலிசு

**சன்னா பர்தாலிசு** (*Channa pardalis*) என்பது *சன்னா* பேரினத்தில் (விரால் மீன்) உள்ள குள்ள பாம்புத் தலை மீன்  சிற்றினமாகும். இது முதன்முதலில் 201 ஆம் ஆண்டில் வடகிழக்கு இந்தியா மேகாலயா காசி மலைகளிலிருந்து விவரிக்கப்பட்டது. இதன் வகைப்பாட்டியல் விளக்கத்திற்கு முன்பு, இது *சன்னா* சிற்றினம் என்று அழைக்கப்பட்டது. *ச. பர்தாலிசு*, *ச. பிபுலி* மற்றும் *[[சன்னா இசுடீவர்தி|ச. இசுடீவர்தி]]* ஆகியவற்றுடன் நெருக்கமானத் தொடர்புடையது.

## மேற்கோள்கள்

பகுப்பு:விரால் மீன்
பகுப்பு:இந்திய மீன்கள்
தெங்காரா மக்களவைத் தொகுதி

**தெங்காரா மக்களவைத் தொகுதி** (மலாய்: *Kawasan Persekutuan Tenggara*; ஆங்கிலம்: *Tenggara Federal Constituency*; சீனம்: 东南镇国会议席) என்பது மலேசியா, ஜொகூர் மாநிலத்தின் கோத்தா திங்கி மாவட்டத்தில் அமைந்துள்ள ஒரு மக்களவைத் தொகுதி (**P155**) ஆகும்.

தெங்காரா மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து தெங்காரா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கோத்தா திங்கி மாவட்டம்

கோத்தா திங்கி மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கோத்தா திங்கி நகரம் தலைநகரமாக விளங்குகிறது. 

கோத்தா திங்கி மாவட்டம் கோலாலம்பூர் மாநகரில் இருந்து 291 கி.மீ.; மூவார் நகரில் இருந்து 152 கி.மீ.; குளுவாங் நகரில் இருந்து 71 கி.மீ.; ஜொகூர் பாரு நகரில் இருந்து 34 கி.மீ.; தொலைவில் அமைந்து உள்ளது. 

ஜொகூர் மாநிலத்தில் மிகப்பெரிய மாவட்டமான கோத்தா திங்கி மாவட்டத்தின் பரப்பளவு 3,482 சதுர கி.மீ. ஆகும். இந்தப் பரப்பளவு மாநிலத்தின் 18.34% பகுதியை உள்ளடக்கியது.

## தெங்காரா மக்களவைத் தொகுதி

## தெங்காரா தேர்தல் முடிவுகள்

## மேற்கோள்கள்

## மேலும் காண்க

* மெர்சிங்
* மெர்சிங் மாவட்டம் 
* ககாங் 
* 

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
டெட்ரா அயோடின் நோனாக்சைடு

**டெட்ரா அயோடின் நோனாக்சைடு** (*Tetraiodine nonoxide*) என்பது I4O9 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். இதுவோர் அயோடின் ஆக்சைடு சேர்மமாகும்.

## தயாரிப்பு
கார்பன் டெட்ராகுளோரைடில் உள்ள அயோடின் மற்றும் ஓசோனை −78 °செல்சியசு வெப்பநிலையில் வினைபுரியச் செய்வதன் மூலம் டெட்ரா அயோடின் நோனாக்சைடை உருவாக்கலாம்.:

:2I2 + 9 O3 → I4O9 + 9O2

அயோடிக் அமிலத்துடன் பாசுபாரிக் அமிலத்தைச் சேர்த்து சூடுபடுத்தினல் டெட்ரா அயோடின் நோனாக்சைடு உருவாகிறது.:

:8 HIO3 → 2 I4O9 + 4 H2O + O2

## பண்புகள்
டெட்ரா அயோடின் நோனாக்சைடு வெளிர் மஞ்சள் நிறத்தில் ஒரு திடப்பொருளாகக் காணப்படுகிறது. எளிதில் நீராற்பகுப்பு வினைக்கு உட்படும். 75 பாகை செல்சியசு வெப்பநிலைக்கு மேல் சிதைவடையும்.

:4 I4O9 → 6 I2O5 + 2 I2 + 3 O2

ஈரயோடின் டெட்ராக்சைடைப் போலவே, டெட்ரா அயோடின் நோனாக்சைடும் I(III) மற்றும் I(V) இரண்டு சேர்மங்களையும் கொண்டுள்ளது, மேலும் கார நிலைமைகளின் கீழ் அயோடேட்டு மற்றும் அயோடைடுகளாக  விகிதாசாரமற்று மாறுகிறது. 

:3I4O9 + 12 HO− → I− + 11 IO−3 + 6 H2O

டெட்ரா அயோடின் நோனாக்சைடு தண்ணீருடன் வினையில் ஈடுபட்டு அயோடிக் அமிலத்தையும் அயோடினையும் கொடுக்கிறது:

: 4 I4O9 + 9 H2O -> 18 HIO3 + I2

## மேற்கோள்கள்

பகுப்பு:அயோடின் சேர்மங்கள்
பகுப்பு:ஆக்சைடுகள்
ஆரஞ்சுப் புள்ளி விரால்

**ஆரஞ்சுப் புள்ளி விரால்** எனும் *சன்னா சூடோமருலியசு* (*Channa pseudomarulius*) என்பது *சன்னாயிடே* குடும்பத்தைச் சேர்ந்த ஒரு மீன் சிற்றினமாகும். வெப்பமண்டலப் பகுதியில் வாழும் இந்தச் சிற்றினம் இந்தியாவில் மேற்குத் தொடர்ச்சி மலையின் தென்பகுதியில் காணப்படுகிறது. இந்தச் சிற்றினம் அதிகபட்ச நீளம் 57.8 சென்டிமீட்டரும் (22.8 அங்குலம்) எடை 14 கிலோ கிராம் (31 பவுண்டு) ஆகும். 
சன்னா சூடோமருலியசு, ச. மாருலியசிலிருந்து குறைந்த எண்ணிக்கையிலான பக்கவாட்டு கோட்டு செதில்கள், முதுகு-துடுப்பு கதிர்கள், குத-துடுப்பு கதிர்கள் மற்றும் முதுகெலும்பு அடிப்படையில் வேறுபடுத்தப்படுகிறது. 

## மேற்கோள்கள்

பகுப்பு:விரால் மீன்
பகுப்பு:இந்திய மீன்கள்
பிசு(பிரிடீன்)அயோடினியம்(I) டெட்ராபுளோரோபோரேட்டு

**பிசு(பிரிடீன்)அயோடினியம்(I) டெட்ராபுளோரோபோரேட்டு** (*Bis(pyridine)iodonium(I) tetrafluoroborate*) என்பது C10H10BF4IN2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். எசுப்பானிய வேதியியலாளர் இயோசு பார்லுங்கா இதைக் கண்டறிந்த காரணத்தால் இச்சேர்மம் பார்லுங்கா வினையாக்கி என்ற பெயராலும் அறியப்படுகிறது. இச்சேர்மம் ஓர் இலேசான அயோடினேற்றும் வினையாக்கி ஆகும். வணிக ரீதியாக கிடைக்கும். சிலிக்கா அரைதிண்மக் கரைசைலில் உள்ள வெள்ளி டெட்ராபுளோரோபோரேட்டின் முன்னிலையில் பிரிடீனும் அயோடினும் வினைபுரிந்து பிசு(பிரிடீன்)அயோடினியம்(I) டெட்ராபுளோரோபோரேட்டு உருவாகிறது. 

## மேற்கோள்கள்

பகுப்பு:அயோடின் சேர்மங்கள்
பகுப்பு:பீனைல் சேர்மங்கள்
பகுப்பு:கரிம வேதியியல் வினையாக்கிகள்
பகுப்பு:டெட்ராபுளோரோபோரேட்டுகள்
பாராசன்னா

***பாராசன்னா*** (*Parachanna*) என்பது வெப்பமண்டல ஆப்பிரிக்காவில் உள்ள நன்னீர் வாழிடங்களைப் பூர்வீகமாகக் கொண்ட பாம்புத் தலை மீன்களான விரால் மீன் பேரினமாகும். இந்தப் பேரினத்தில் மூன்று அங்கீகரிக்கப்பட்ட சிற்றினங்கள் உள்ளன. ஆனால் 2017ஆம் ஆண்டின் ஒரு தொகுதிப் பிறப்பு ஆய்வு நான்காவது, விவரிக்கப்படாத சிற்றினமும் உள்ளது என்பதைக் குறிக்கிறது.

ஒரு புதைபடிவ சிற்றினமான *பாராசன்னா பாயுமென்சிசு* முர்ரே, 2006 இயோசீன் முன் மற்றும் ஒலிகோசீன் பிற்காலத்தைச் சேர்ந்த ஒரு தொல்லுயிரி சிற்றினமானது எகிப்தின் பாயும் பள்ளத்தாக்கு ஜெபல் கத்ரானி உருவாக்கத்திலிருந்து அறியப்படுகிறது.

## சிற்றினங்கள்
இந்தப் பேரினத்தில் அங்கீகரிக்கப்பட்ட மூன்று இனங்கள்:

* *பாராசன்னா ஆப்பிரிக்கனா* (இசுடெயிண்டாச்னர், 1879) 
* *பாராசன்னா இன்சிக்னிசு* (சவாவேஜ், 1884) (பழுப்பு விரால்) 
* *பாராசன்னா அப்சுகுரா*  (குந்தர், 1861) 

## மேற்கோள்கள்

பகுப்பு:மீன் பேரினங்கள்
புரோமோ(குளோரோ)புளோரோ(அயோடோ) சிலேன்

**புரோமோ(குளோரோ)புளோரோ(அயோடோ) சிலேன்** (*Bromo(chloro)fluoro(iodo)silane*) என்பது BrClFISi என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், குளோரின், புளோரின், அயோடின், சிலிக்கான் ஆகிய சேர்மங்கள் சேர்ந்து இந்த கனிம வேதியியல் அணைவுச் சேர்மம் உருவாகிறது. இதுவொரு  நாற்தொகுதி மைய மூலக்கூறாகும். 

## தயாரிப்பு
சிலிக்கானின் புளோரைடு குளோரைடு இருபுரோமைடு கலவையுடன் (SiFClBr2) டிரை அயோடோசிலேன் (SiHI3) சேர்மத்தைச் சேற்த்து 100 பாகை செல்சியசு வெப்பநிலையில் நீண்ட நேரம் சூடாக்குவதன் மூலம் புரோமோ(குளோரோ)புளோரோ(அயோடோ) சிலேனை தயாரிக்கலாம். இதன் பின் பகுதியளவு வடிகட்டுதல் மூலம் ஆலைடு கலவையைப் பிரித்தெடுக்கலாம்.

## இயற்பியல் பண்புகள்
புரோமோ(குளோரோ)புளோரோ(அயோடோ) சிலேன் ஒரு நிறமற்ற திடப்பொருளாகும். இது தண்ணீருடன் வினைபுரிகிறது.

## மேற்கோள்கள்

பகுப்பு:சிலேன்கள்
பகுப்பு:புரோமின் சேர்மங்கள்
பகுப்பு:குளோரின் சேர்மங்கள்
பகுப்பு:புளோரின் சேர்மங்கள்
பகுப்பு:அயோடின் சேர்மங்கள்
தெப்ராவ் மக்களவைத் தொகுதி

**தெப்ராவ் மக்களவைத் தொகுதி** (மலாய்: *Kawasan Persekutuan Tebrau*; ஆங்கிலம்: *Tebrau Federal Constituency*; சீனம்: 地不佬国会议席) என்பது மலேசியா, ஜொகூர் மாநிலத்தின் ஜொகூர் பாரு மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மூன்று மாவட்டங்களில் அமைந்துள்ள ஒரு மக்களவைத் தொகுதி (**P158**) ஆகும்.

தெப்ராவ் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து தெப்ராவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## ஜொகூர் பாரு மாவட்டம்

ஜொகூர் பாரு மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு ஜொகூர் பாரு தலைநகரமாக விளங்குகிறது. 

ஜொகூர் பாரு மாவட்டத்தின் நிர்வாகத் தலைநகரம் இசுகந்தர் புத்திரி. மாவட்ட எல்லைகளாக மேற்கில் பொந்தியான் மாவட்டம்; கிழக்கில் கோத்தா திங்கி மாவட்டம்; வடக்கே கூலாய் மாவட்டம்; தெற்கே ஜொகூர் நீரிணை உள்ளன. 

ஜொகூர் பாரு மாவட்டம் நன்கு வளர்ச்சி பெற்ற ஒரு பெருநகர மயமான மாவட்டமாகும். இந்த மாவட்டத்தின் துரிதமான வளர்ச்சியினால், மூன்று துணை மாவட்டங்களாகப் பிரிக்கப்பட்டு மூன்று தனித்தனிப் பிரிவுகளாக நிர்வாகம் செய்யப் படுகிறது.

## தெப்ராவ் மக்களவைத் தொகுதி

## தெப்ராவ் தேர்தல் முடிவுகள்

## மேற்கோள்கள்

## மேலும் காண்க
* உலு திராம் 
* பிளந்தோங் 
* கூலாய் மாவட்டம் 
* தம்போய் 
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
நெட்டாசுடோமா

***நெட்டாசுடோமா*** (*Nettastoma*) என்பது வாத்தலகு விலாங்கு மீன் குடும்பமான *நெட்டாசுடோமடிடே*யில் உள்ள விலாங்கு மீன் பேரினமாகும்.

## சிற்றினங்கள்
இந்தப் பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன.

* *நெட்டாசுடோமா பால்சினாரிசு* பரின் & கர்மோவ்சுகயா, 1985
* *நெட்டாசுடோமா  மெலனுரம்* ரபின்சிக், 1810 (கருந்துடுப்பு சார்செரர்)
* *நெட்டாசுடோமா பர்விசெப்சு* குந்தர், 1877 (வாத்தலகு விலாங்கு) (ஒத்த இனம். *நெ. டெண்டிகுலேடசு*)
* *நெட்டாசுடோமா  சாலிதாரியம்* கேசில் & டி. ஜி. சுமித், 1981 (Solitary duck-billed eel)
* *நெட்டாசுடோமா  சிந்த்திரிசிசு* டி. ஜி. சுமித் & ஜெ. இ. போக்ல்கெ, 1981

### மேனாள் சிற்றினங்கள்

* *நெட்டாசுடோமா  எலாங்கேட்டம்* கோத்துஆசு, 1968- *சாவுரென்கெலிசு கான்கிரிவோரா*

## மேற்கோள்

பகுப்பு:மீன் பேரினங்கள்
இயோச்சன்னா சோர்லக்கியென்சிசு

**இயோச்சன்னா சோர்லக்கியென்சிசு** (*Eochanna chorlakkiensis*) என்பது அற்றுவிட்ட தொல்லுயிர் கால விரால் மீன் சிற்றினம் ஆகும். இந்த மீன் லுதெதியன் காலத்தில் இயோசீன் நடுப்பகுதியில் (41-48 மில்லியன் ஆண்டுகளுக்கு முன்னர்) வாழ்ந்தது. இம்மீன் வாழ்ந்த காலம் தற்பொழுது பாக்கித்தானின் குல்தான படிவங்கள் கொண்ட சோர்லாகியில் காணப்படுகிறது.

## மேற்கோள்கள்

பகுப்பு:அற்றுவிட்ட இனங்கள்
சாலைச் சமர்

**சாலை சமர்** (*Battle of Chalai*) என்பது ஈழப் போரின்போது  2009 பெப்ரவரியில்  இலங்கை இராணுவத்தின் 55 வது படைப்பிரிவுக்கும் தமிழீழ விடுதலைப் புலிகளுக்கும் இடையில் இலங்கையின் சாலை என்ற பகுதியைக் கட்டுப்பாட்டில் கொண்டுவருவது தொடர்பாக நடந்த ஒரு மோதலாகும். நான்காம் ஈழப் போரின் வடக்குப் போர் முனையின் போது தமிழீழ விடுதலைப் புலிகளின் கட்டுப்பாட்டில் இருந்த கடைசி கடற்புலிகள் தளம் சாலை என்ற பகுதியாக இருந்தது. சண்டை ஐந்து நாட்கள் நீடித்தது, அதைத் தொடர்ந்து இலங்கை இராணுவத்தின் 55 வது பிரிவு அப்பகுதியைக் கைப்பற்றியது. மோதலின் போது, 13 முதல் 16 வயதுக்குட்பட்ட ஒரு சிறுவன் கொண்டு சென்ற குண்டு வெடித்ததில் ஒரு சிப்பாய் காயமடைந்தார். இந்த தற்கொலை குண்டுதாரி விடுதலைப் புலிகளால் அனுப்பப்பட்டதாக சுட்டிக்காட்டப்பட்டது. 

## மேற்கோள்கள்

பகுப்பு:2009 இல் இலங்கை
பகுப்பு:Webarchive template wayback links
அகதா ஆல் அலாங்கு

**அகதா ஆல் அலாங்** () என்பது மார்வெல் காமிக்சு கதாபாத்திரமான 'அகதா ஹார்க்னஸை' அடிப்படையாகக் கொண்ட அமெரிக்க நாட்டு குறுந்தொடர் ஆகும். இந்த தொடர் டிஸ்னி+க்காக ஜாக் ஷாஃபர் என்பவர் உருவாக்கியுள்ளார். இது மார்வெல் ஸ்டுடியோசு தயாரித்த மார்வெல் திரைப் பிரபஞ்சத்தின் 11வது தொடராகவும், 2021 ஆம் ஆண்டு வெளியான வாண்டாவிஷன் என்ற தொடரின் வழித்தொடரும் ஆகும். அத்துடன் மார்வெல் தொலைக்காட்சி என்ற நிறுவனத்தின் உரிமையின் மூலம் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது.

நடிகை காத்ரின் ஹான் வாண்டாவிஷனில் இருந்து அகதா ஹார்க்னஸ் என்ற பாத்திரத்தில் மீண்டும் நடிக்க, இவருடன் ஜோ லோக், கிங்ஸ்லி பென்-அடிர், சஷீர் ஜமாதா, அலி அஹ்ன், மரியா டிசியா, பால் அடெல்ஸ்டீன், மைல்ஸ் குட்டிரெஸ்-ரிலே, ஓக்வோய் ஓக்போக்வாசிலி, டெப்ரா ஜோ ரூப், பட்டி லுபோன் மற்றும் ஆப்ரி பிளாசா போன்றோர் நடித்துள்ளனர்.

அகதா ஆல் அலாங் தொடர் செப்டம்பர் 18, 2024 அன்று டிஸ்னி+ இல் அதன் முதல் இரண்டு அத்தியாயங்களுடன் திரையிட திட்டமிடப்பட்டுள்ளது. மற்ற ஏழு அத்தியாயங்கள்  நவம்பர் 6 வரை வாரந்தோறும் வெளியிடப்படும். அத்துடன் இது மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக இருக்கும்.

## கதைச்சுருக்கம்
வாண்டாவிஷன் (2021) என்ற குறுந்தொடரின் முடிவில், நியூ ஜெர்சியில் உள்ள வெஸ்ட்வியூ நகரில் அகதா ஹார்க்னஸ் என்ற சூனியக்காரி சிக்கினார். இந்த தொடரில், புகழ்பெற்ற மந்திரவாதிகளின் சாலையின் சோதனைகளை எதிர்கொள்ள விரும்பும் இவர் ஒரு டீன் கோத்தின் உதவியுடன் அவள் தப்பிக்கிறாள். இவள் மாயாஜால சக்திகள் இல்லாமல், ஹார்க்னெஸ் மற்றும் டீன் ஏஜ் சோதனைகளை எதிர்கொள்ள மந்திரவாதிகளின் புதிய உடன்படிக்கையை உருவாக்குகிறார்கள்.

## மேற்கோள்கள்

## வெளிப்புற இணைப்புகள்
* 

பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:அமெரிக்க நகைச்சுவை தொலைக்காட்சித் தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:தொலைக்காட்சி குறுந்தொடர்கள்
பகுப்பு:வெளிவரவிருக்கும் தொலைக்காட்சி தொடர்கள்
ஆனந்த் மக்களவைத் தொகுதி

**ஆனந்த் மக்களவைத் தொகுதி** (*Anand Lok Sabha constituency*) என்பது மேற்கு இந்தியா மாநிலமான குசராத்தில் உள்ள 26 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது ஆனந்த் மக்களவைத் தொகுதியில் ஏழு சட்டத்தொகுதிகள் உள்ளன. இவை:

## நாடாளுமன்ற உறுப்பினர்கள்
}style="background-color: " |
|இந்திய தேசிய காங்கிரசு
|-
|1962
| rowspan="2" |நரேந்திரசிங் மகிதா
| style="background-color: " |
| சுதந்திராக் கட்சி
|-
|1967
| style="background-color: " |
|இந்திய தேசிய காங்கிரசு
|-
|1971
|பிரவின்சிங் சோலங்கி
| style="background-color: " |
|இந்திய தேசிய காங்கிரசு
|-
|1977
|அஜித்சிங் தாபி
| rowspan="3" style="background-color: " |
| rowspan="3"|இந்திய தேசிய காங்கிரசு
|-
|1980
| rowspan="2" |ஈசுவர்பாய் சாவ்தா
|-
|1984
|-
|1989
|நதுபாய் மணிபாய் படேல்
| style="background-color: " |
| பாரதிய ஜனதா கட்சி
|-
|1991
| rowspan="3" |ஈசுவர்பாய் சாவ்தா
| rowspan="3" style="background-color: " |
| rowspan="3"|இந்திய தேசிய காங்கிரசு
|-
|1996
|-
|1998
|-
|1999
|தீபக்பாய் படேல்
| style="background-color: " |
| பாரதிய ஜனதா கட்சி
|-
|2004
| rowspan="2" |பாரத்சிங் சோலங்கி
| rowspan="2" style="background-color: " |
| rowspan="2"|இந்திய தேசிய காங்கிரசு
|-
|2009
|-
|2014
|திலிப்பாய் படேல்
| rowspan="3"style="background-color: " |
| rowspan="3"| பாரதிய ஜனதா கட்சி
|-
|2019
| rowspan="2" | மிதேசு இரமேசுபாய் படேல்
|-
|2024
|}

## தேர்தல் முடிவுகள்
### 2024

                                                                                               

### 2019

### 2014

 

### 2009 பொதுத் தேர்தல்
மக்களவைத் தேர்தல் முடிவுகள் பக்கம்

 
 

## மேலும் காண்க

* ஆனந்த் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:ஆனந்து மாவட்டம்
பகுப்பு:குசராத்து மக்களவைத் தொகுதிகள்
பகுப்பு:Webarchive template wayback links
பாசிர் கூடாங் மக்களவைத் தொகுதி

**பாசிர் கூடாங் மக்களவைத் தொகுதி** (மலாய்: *Kawasan Persekutuan Pasir Gudang*; ஆங்கிலம்: *Pasir Gudang Federal Constituency*; சீனம்: 巴西古当国会议席) என்பது மலேசியா, ஜொகூர் மாநிலத்தின் ஜொகூர் பாரு மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மூன்று மாவட்டங்களில் அமைந்துள்ள ஒரு மக்களவைத் தொகுதி (**P159**) ஆகும்.

பாசிர் கூடாங் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து பாசிர் கூடாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## பாசிர் கூடாங்

பாசிர் கூடாங், ஜொகூர் மாநிலத்தில் ஜொகூர் பாரு  மாவட்டத்தில்; அமைந்துள்ள ஒரு மாநகரம். இது ஒரு தொழில்துறை நகரமாகும். போக்குவரத்துத் தளவாடங்கள் உற்பத்தி; கப்பல் கட்டுதல்; இரசாயனப் பொருகள் உற்பத்தி; கனரகத் தொழில்கள்; எண்ணெய் பனை சேமிப்பு; விநியோகம் ஆகியவை இந்த நகரத்தின் முக்கிய தொழில்கள் ஆகும். 

கம்போங் உலு எனும் இடத்தில் இருந்த ஒரு மணல் சுரங்கத்தில் இருந்து, பாசிர் கூடாங் என்ற பெயர் உருவாகி இருக்கலாம் என்று அறியப் படுகிறது. மலாய் மொழியில் *பாசிர்* என்றால் மணல். *கூடாங்* என்றால் பொருள் சேமிப்புக் கட்டடம். அந்த வகையில் இந்த இடத்திற்குப் 'பாசிர் கூடாங்' என்று பெயர் வந்து இருக்கலாம் என்றும் அறியப் படுகிறது. 

பாசிர் கூடாங் பகுதியில் 1890-ஆம் ஆண்டுகளிலேயே தமிழர்கள் குடியேறி விட்டார்கள். ஏறக்குறைய 130 ஆண்டுகளாக வாழ்ந்து வருகிறார்கள். 1916-ஆம் ஆண்டு வரையில், 15,000 ஏக்கர் (61 சதுர கி.மீ.) பரப்பளவு கொண்ட ஆறு ரப்பர், காபித் தோட்டங்கள் பாசிர் கூடாங்; பிளந்தோங் பகுதிகளில் திறக்கப் பட்டன.

## பாசிர் கூடாங் மக்களவைத் தொகுதி

## பாசிர் கூடாங் தேர்தல் முடிவுகள்

## மேற்கோள்கள்

## மேலும் காண்க

* பாசிர் கூடாங் 
* பாசிர் கூடாங் மாநகராட்சி 
* பாசிர் பெலாங்கி 
* மாசாய் நகரம் 
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
மிதேசு இரமேசுபாய் படேல்

**மிதேசு இரமேசுபாய் படேல்** (*Mitesh Rameshbhai Patel*) பாகாபாய் என்று அழைக்கப்படுபவர் இந்திய அரசியல்வாதியும், குசராத்தின் வசாத்தில் அமைந்துள்ள இலட்சுமி புரதத் தயாரிப்புகள் தனியார் நிறுவனத்தின் தலைவரும் நிர்வாக இயக்குநரும் ஆவார். இவர் 2019 மற்றும் 2024 இந்தியப் பொதுத் தேர்தல்களில் குசராத்து ஆனந்த் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை உறுப்பினராகப் பாரதிய ஜனதா கட்சி சார்பில் போட்டியிட்டுத் தேர்ந்தெடுக்கப்பட்டார். இவர் 197,718 வாக்குகள் வித்தியாசத்தில் வெற்றி பெற்றார். இவர் இந்திய தேசிய காங்கிரசின் மேனாள் அமைச்சராக இருந்த பாரத்சிங் மாதவ்சிங் சோலங்கியை தோற்கடித்தார்.

## அரசியல்
படேல் தனது இளம் வயதிலிருந்தே பாஜகவுடன் தொடர்பிலிருந்து வருகிறார். இவர் பல ஆண்டுகளாக பாஜகவின் ஆனந்தின் பொருளாளராக இருந்து வருகிறார். இங்குக் கட்சியை வலுப்படுத்தக் கள அளவில் தீவிரமாகப் பணியாற்றினார். ஆனந்த்தின் கூட்டுறவுச் சங்கங்களுடன் மிகவும் நெருக்கமாகப் பணியாற்றினார்.

## நாடாளுமன்றக் குழுக்கள்
1. உறுப்பினர், நாடாளுமன்ற நிலைக்குழு, உணவு, நுகர்வோர் பாதுகாப்பு, பொது விநியோகம்

2. உறுப்பினர், நாடாளுமன்ற நிலைக்குழு, பெட்ரோலியம், இயற்கை வாயு

3. நிலக்கரி மற்றும் சுரங்கங்கள் தொடர்பான ஆலோசனைக் குழுவின் உறுப்பினர்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்
* அதிகாரப்பூர்வ இணையதளம்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
2,3-ஈரைதராக்சி-3-மெத்தில்பெண்டனாயிக்கு அமிலம்

**2,3-ஈரைதராக்சி-3-மெத்தில்பெண்டனாயிக்கு அமிலம்** (*2,3-Dihydroxy-3-methylpentanoic acid*) C6H12O4 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஐசோலூசின் என்ற ஆல்பா-அமினோ அமிலத்தின் வளர்சிதை மாற்ற வினையில் இது ஓர் இடைநிலை வேதிப்பொருளாகும்.

## வளர்சிதை மாற்றம்
அசிட்டோலாக்டேட்டு மியூட்டேசின் செயல்பாட்டின் மூலம் α-அசிட்டோ-α-ஐதராக்சி பியூட்டரேட்டிலிருந்து 3-ஐதராக்சி-2-கீட்டோ-3-மெத்தில்பெண்டனோயேட்டு மூலம் குறைத்தல் வினை நிகழ்த்தி 2,3-ஈரைதராக்சி-3-மெத்தில்பெண்டனாயிக்கு அமிலம் தயாரிக்கப்படுகிறது.:

: α-அசிட்டோ-α-ஐதராக்சிபியூட்டைரேட்டு → 3-ஐதராக்சி-2-கீட்டோ-3-மெத்தில்பெண்டனோயேட்டு

: 3-ஐதராக்சி-2-கீட்டோ-3-மெத்தில்பெண்டனோயேட்டு + நிக்கோட்டினமைடு அடினைன் டைநியூளியோடைடு பாசுபேட்டு → 2,3-ஈரைதராக்சி-3-மெத்தில்பெண்டனோயேட்டு + நிக்கோட்டினமைடு அடினைன் டைநியூளியோடைடு+

பின்னர் இது ஈரைதராக்சி அமில டியைட்ரேடேசின் செயல்பாட்டின் மூலம் செயலாக்கப்படுகிறது. இதன் விளைவாக 2-கீட்டோ-3-மெத்தில்வலரேட்டு மற்றும் நீர் ஆகியவை உருவாகின்றன:

: 2,3-ஈரைதராக்சி-3-மெத்தில்பெண்டனோயேட்டு → 2-கீட்டோ-3-மெத்தில்வலரேட்டு + H2O

2-கீட்டோ-3-மெத்தில்வலரேட்டு அமினோ மாற்றத்தால் ஐசோலூசினைக் கொடுக்கிறது.

## மேற்கோள்கள்

பகுப்பு:விசினல் டையால்கள்
பகுப்பு:ஆல்பா ஐதராக்சி அமிலங்கள்
பகுப்பு:பீட்டா ஐதராக்சி அமிலங்கள்
பகுப்பு:கரிமச் சேர்மங்கள்
2-ஐதராக்சி-1-நாப்தாயிக்கு அமிலம்

**2-ஐதராக்சி-1-நாப்தாயிக்கு அமிலம்** (*2-Hydroxy-1-naphthoic acid*) என்பது C11H8O3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். C10H6(OH)(CO2H) என்ற கட்டமைப்பு வாய்பாட்டாலும் இதை அடையாளப்படுத்தலாம். 2-நாப்தால் சேர்மத்தை கோல்ப்-சிகிமிட்டு வினையைப் பயன்படுத்தி கார்பாக்சிலேற்றம் செய்து 2-ஐதராக்சி-1-நாப்தாயிக்கு அமிலம் தயாரிக்கப்படுகிறது. அறியப்படும் பல்வேறு ஐதராக்சிநாப்தாயிக் அமிலங்களில் இதுவும் ஒன்றாகும்.

## மேற்கோள்கள்

பகுப்பு:2-நாப்தால்கள்
பகுப்பு:நாப்தாயிக் அமிலங்கள்
பகுப்பு:ஆல்பா ஐதராக்சி அமிலங்கள்
2024 கோடைக்கால ஒலிம்பிக் போட்டிகளில் இந்தியா

**2024 கோடைக்கால ஒலிம்பிக் விளையாட்டுப் போட்டிகளில் இந்தியா** (*India at the 2024 Summer Olympics*) 2024 ஆம் ஆண்டு சூலை மாதம் 26 ஆம் தேதி முதல் ஆகத்து மாதம் 11 ஆம் தேதி வரை பிரான்சு நாட்டின் பாரிசு நகரத்தில் நடைபெற்ற கோடைக்கால ஒலிம்பிக் விளையாட்டுகளில் போட்டியிட்டது. 1900 ஆம் ஆண்டு கோடைகால ஒலிம்பிக்கில் இந்தியா அறிமுகமானது. 1920 ஆம் ஆண்டு முதல் கோடைக்கால ஒலிம்பிக் போட்டிகளின் ஒவ்வொரு பதிப்பிலும் இந்திய விளையாட்டு வீரர்கள் தோன்றியுள்ளனர். 2024 ஆம் ஆண்டில் நடைபெற்ற விளையாட்டுப் போட்டிகள் கோடைகால ஒலிம்பிக்கில் இந்தியாவின் 26 ஆவது தோற்றமாகும்.

## பின்னணி
இந்திய ஒலிம்பிக் சங்கம் 1927 ஆம் ஆண்டில் பன்னாட்டு ஒலிம்பிக் குழுவால் அங்கீகரிக்கப்பட்டது.

2024 கோடைக்கால ஒலிம்பிக் விளையாட்டுப் போட்டிகளுக்காகச் சென்ற இந்திய அணியில் 117 போட்டியாளர்கள் இருந்தனர். (110 போட்டியாளர்கள் மற்றும் 7 மாற்று வீரர்கள்). இவர்களுடன் கூடுதலாக 118 துணைப் பணியாளர்கள் மற்றும் 22 அதிகாரிகள் இருந்தனர். ககன் நரங் சமையல்காரராகவும், சிவ கேசவன் துணைவராகவும் நியமிக்கப்பட்டனர். தொடக்க விழாவிற்கு பி.வி.சிந்து மற்றும் சரத் கமல் ஆகியோர் கொடி ஏந்தியவர்களாக இருந்தனர்.

## போட்டியாளர்கள்
ஒவ்வொரு விளையாட்டுக்குமான போட்டியாளர்களின் எண்ணிக்கை கீழே உள்ளது

## பதக்கங்களின் விவரம்

### பதக்கம் பெற்றவர்கள்

## மேற்கோள்கள்

இந்தியா
பகுப்பு:ஒலிம்பிக் போட்டிகளில் இந்தியா
சதுப்பு நிலப் பக்கி

ச**துப்பு பக்கி** (*Swamp nightjar*) அல்லது **நேட்டல் பக்கி** (*கேப்ரிமுலகசு நேட்டாலென்சிசு*) மங்கலான ஒளியில் காணப்படும் இரவாடுதல் வகைப் பக்கி குடும்பத்தினைச் சார்ந்த சிற்றினம் ஆகும். இது ஆப்பிரிக்காவில் காணப்படுகிறது.

## பரவலும் வாழிடமும்
இது அங்கோலா, போட்சுவானா, புருண்டி, கேமரூன், சாட், கொங்கோ குடியரசு, காங்கோ மக்களாட்சிக் குடியரசு, கோட்டிவார், காபோன், காம்பியா, கானா, கினி, கென்யா, லைபீரியா, மாலி, மொசாம்பிக், நமீபியா, நைஜீரியா, உருவாண்டா, சியரா லியோனி, தென்னாப்பிரிக்கா, தெற்கு சூடான், தன்சானியா, உகாண்டா, ஜாம்பியா மற்றும் சிம்பாப்வே ஆகிய நாடுகளில் காணப்படுகிறது. சதுப்பு நில பக்கி சதுப்புநிலங்கள் மற்றும் பனிப்பாறைகளில் காணப்படுகிறது. இவை வன விளிம்புகளிலும் காணப்படுகிறது.

## மேற்கோள்கள்

## வெளி இணைப்புகள்

* Swamp nightjar - Species text in The Atlas of Southern African Birds.

பகுப்பு:சகாரா கீழமை ஆப்பிரிக்கப் பறவைகள்
போனபார்தி பக்கி

**போனபார்தி பக்கி** (*Bonaparte's nightjar; கேப்ரிமுல்கசு கான்கிரிடசு*) என்பது கேப்ரிமுல்கிடே குடும்பத்தைச் சேர்ந்த ஒரு பக்கி சிற்றினமாகும். இது சுமாத்திரா, பெலிடுங் மற்றும் போர்னியோ தீவுகளைத் தாயகமாகக் கொண்டது. இதன் இயற்கையான வாழிடம் மித வெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்
* BirdLife Species Factsheet.

பகுப்பு:மலேசியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
வாலசு பெரும் பருந்து

**வாலசு பெரும் பருந்து** (*Wallace's hawk-eagle; நிசாயேடசு நானசு*) என்பது கொன்றுண்ணிப் பறவை குடும்பமான அசிபிட்ரிடே சிற்றினம் ஆகும். இது கிரா பூசந்தி,மலாய் தீபகற்பம், சுமாத்திரா, போர்னியோ தீவுகளில் காணப்படும். இதனுடைய இயற்கை வாழிடம் மித வெப்பமண்டல அல்லது வெப்ப மண்டல ஈரப்பதத் தாழ் நிலக் காடுகள் ஆகும். இது வன உயிர் வணிகம், வாழிட இழப்பால் அச்சுறுத்தப்படுகிறது. இது பருந்துகளில் சிறியவை ஆகும் இதன் நீளம்  ஆகும். இது சுமார்  கிராம் எடையுடையது (பொரி வல்லூறு).

இங்கிலாந்து இயற்கை வரலாற்று அறிஞர், புவியியலாளர் ஆல்பிரடு அரசல் வாலசு நினைவாக இதன் பொதுப் பெயர் இடப்பட்டது.

வாலசு பெரும் பருந்து வலசைப் போதலை மேற்கொள்வதில்லை.

## மேற்கோள்கள்

பகுப்பு:கழுகுகள்
பகுப்பு:மலேசியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பெல்ஜியம் உயிர்வேதியியல், மூலக்கூறு உயிரியல் சங்கம்

**பெல்ஜியம் உயிர்வேதியியல், மூலக்கூறு உயிரியல் சங்கம்** (*Belgian Society of Biochemistry and Molecular Biology-BMB*) என்பது பெல்ஜியத்தில் செயல்படும் இலாபநோக்கமற்ற உயிர்வேதியியல் மற்றும் மூலக்கூற்று உயிரியல் சங்கமாகும்.

மார்செல் பிளோர்கினின் முன்முயற்சியின் அடிப்படையில் பெல்ஜியம் உயிர்வேதியியல் மூலக்கூறு உயிரியல் சங்கம் உருவாக்கப்பட்டது. இது பன்னாட்டு உயிர்வேதியியல் ஒன்றியத்துடன் இணைந்து செயல்படுகிறது. இச்சமூகத்தின் முதல் சாசனத்தை எட்வார்ட் ஜே. பிக்வுட், ஜீன் ப்ராசெட், கிறிசுடியன் டி துவே, மார்செல் ப்ளோர்கின், லூசியன் மசார்ட், பால் புட்சீஸ், லாரண்ட் வாண்டெண்ட்ரீஷ் மற்றும் கிளாட் லீபெக் ஆகியோர் உருவாக்கினர். இந்தச் சங்கத்தின் முதல் பொதுச் சபை கூட்டம்12 சனவரி 1952 அன்று நடைபெற்றது. மேலும் சங்கத்தின் முதல் தலைவர் மார்செல் ப்ளோர்கின் ஆவார். கிளாட் லீபெக் செயலாளராகவும் பொருளாளராகவும் இருந்தார்.

## மேற்கோள்கள்

## வெளி இணைப்புகள்
* பெல்ஜிய உயிரியக்கவியல் மற்றும் மூலக்கூறு உயிரியல் சங்கம்

பகுப்பு:பெல்ஜியம்
பகுப்பு:உயிரியல்
டொனால்டுசன் சுமித் பக்கி

**டொனால்டுசன் சுமித் பக்கி** (*கேப்பிரிமல்கசு டோனாடுசோனி*) என்பது *கேப்ரிமுல்கிடே* எனும் பக்கி பறவைக் குடும்பச் சிற்றினம் ஆகும். இது எத்தியோப்பியா, கென்யா, சோமாலியா, தன்சானியாவில் காணப்படுகிறது. 19ஆம் நூற்றாண்டினைச் சேர்ந்த அமெரிக்கத் தேடலாய்வாளர் ஆர்தர் டொனால்டுசன் சுமித் நினைவாக இது பெயரிடப்பட்டது.

## மேற்கோள்கள்

பகுப்பு:ஆப்பிரிக்க உயிரினங்கள்
2024 கோடைக்கால ஒலிம்பிக் விளையாட்டுப் போட்டிகளின் பதக்கப் பட்டியல்

## பதக்கப் பட்டியல்
இந்தப் பட்டியலில் தரப்பட்டுள்ள தரவரிசை பன்னாட்டு ஒலிம்பிக் குழுவின் (IOC) மரபுமுறைகளுக்கு ஒப்பவும், அந்த அமைப்பால் தரப்பட்ட தரவுகளின் அடிப்படையிலும் கொடுக்கப்பட்டுள்ளது. இயல்பிருப்பாக ஒரு நாட்டின் (இங்கு *நாடு* அந்நாட்டு தேசிய ஒலிம்பிக் குழுவைக் குறிக்கிறது) விளையாட்டாளர்கள் வென்ற தங்கப் பதக்கங்களைக் கொண்டு வரிசைப்படுத்தப்பட்டுள்ளது.  அடுத்து வென்ற வெள்ளிப் பதக்கங்களும் பின்னர் வெண்கலப் பதக்கங்களும் கருத்துள் கொள்ளப்படுகின்றன.

;குறிப்பு  



## மேற்கோள்கள்

## வெளியிணைப்புகள்
* 

பதக்கப் பட்டியல்
2024 கோடைக்கால ஒலிம்பிக் தடகள விளையாட்டுகள்

2024 கோடைக்கால ஒலிம்பிக் விளையாட்டுப் போட்டிகளின் தடகள விளையாட்டு நிகழ்வுகள் இங்கு தொகுக்கப்பட்டுள்ளன.

## நிகழ்வுகளுக்கான அட்டவணை

## பதக்கங்கள் பற்றிய விவரங்கள்
### பதக்கப் பட்டியல்
தடகள விளையாட்டுப் போட்டிகளில் நாடுகள் பெற்ற பதக்கங்கள் இங்கு பட்டியலிடப்படுகின்றன.

## மேற்கோள்கள்

தடகள விளையாட்டுகள்
இந்தியத் துடுப்பாட்ட அணியின் இலங்கைச் சுற்றுப்பயணம், 2024

இந்தியத் துடுப்பாட்ட அணி 2024 சூலை 27 முதல் ஆகத்து 7 வரை இலங்கையில் சுற்றுப்பயணம் மேற்கொண்டு இலங்கைத் துடுப்பாட்ட அணியுடன் மூன்று பன்னாட்டு இருபது20 (இ20ப) போட்டிகளிலும் மூன்று பன்னாட்டு ஒருநாள் (ஒநாப) போட்டிகளிலும் விளையாடியது. 2023 நவம்பரில், இலங்கை துடுப்பாட்ட வாரியம் தனது 2024 இற்கான போட்டி நாட்காட்டியை அறிவித்து இச்சுற்றுப்பயணத்தை உறுதிப்படுத்தியது. கடைசியாக இந்தியா 2021-இல் இலங்கைக்கு வந்திருந்தது. 2024 சூலையில், ஆட்டங்களுக்கான விளையாட்டுத் திடல்கள் அறிவிக்கப்பட்டன. இது தலைமைப் பயிற்சியாளராக கௌதம் கம்பீரின் முதலாவது தொடரும், இந்தியாவின் முழுநேர இ20ப போட்டிகளின் தலைவராக சூர்யகுமார் யாதவின் முதலாவது தொடரும் ஆகும்.

## அணிகள்

## இ20ப தொடர்
### 1-ஆவது இ20ப

### 2-ஆவது இ20ப

### 3-ஆவது இ20ப

## ஒருநாள் தொடர்
### 1-ஆவது ஒநாப

### 2-ஆவது ஒநாப

### 3-ஆவது ஒநாப

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:2024இல் துடுப்பாட்டம்
பகுப்பு:இலங்கையில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
ஆம்பிபோலுரினே

**ஆம்பிபோலுரினே** (*Amphibolurinae*) என்பது அகாமிடே குடும்பத்தைச் சேர்ந்த பல்லிகளின் துணைக்குடும்பமாகும். இந்த துணைக்குடும்பத்தின் சிற்றினங்கள் ஆத்திரேலியா மற்றும் நியூ கினியில் காணப்படுகின்றன. இருப்பினும் ஒரு சிற்றினமான சீன நீர் டிராகன் தென்கிழக்கு ஆசியா காணப்படுகிறது.

## பேரினம்
*ஆம்பிபோலுரினே* என்ற துணைக்குடும்பத்திற்குள் உள்ள பேரினம் பொதுவாகத் தட்டையான, மணல் வாழ்விடங்களில் வாழ்கிறது. இந்த துணைக்குடும்பம் பின்வரும் பேரினங்களை உள்ளடக்கியது.

## மேற்கோள்கள்

பகுப்பு:ஊர்வன
2-ஈத்தாக்சிபென்சாயிக்கு அமிலம்

**2-ஈத்தாக்சிபென்சாயிக்கு அமிலம்**  (*2-Ethoxybenzoic acid*) என்பது C9H10O3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஆர்த்தோ ஈத்தாக்சிபென்சாயிக்கு அமிலம் என்ற பெயராலும் இச்சேர்மம் அறியப்படுகிறது. பென்சாயிக் அமிலத்திலிருந்து வழிப்பெறுதியாகப் பெறப்படும் ஒரு கார்பாக்சிலிக் அமிலமாக இது கருதப்படுகிறது. 19 பாகை செல்சியசு வெப்பநிலையில் இது உருகும். பல் மருத்துவத்தில் பயன்படுத்தப்படும் பல் சிமெண்டுகளில் ஒரு பகுதிப்பொருளாக 2-ஈத்தாக்சிபென்சாயிக்கு அமிலம் பயன்படுகிறது.

## மேற்கோள்கள்

பகுப்பு:பென்சாயிக் அமிலங்கள்
பகுப்பு:சாலிசிலில் எசுத்தர்கள்
பகுப்பு:கரிமச் சேர்மங்கள்
கல்துர்க்கை கோட்டை

**கல்துர்கை கோட்டை** (*Kaldurg Fort*) என்பது இந்தியாவின் மகாராட்டிராவின் பால்கருக்கு கிழக்கே, கொங்கனின் வடக்குப் பகுதியில் சகாயாத்ரி மலைத்தொடரில் உள்ள ஒரு கோட்டையாகும். இது கடல் மட்டத்திலிருந்து குறைந்தது 475 மீட்டர் உயரத்தில் உள்ளது. இக்கோட்டையிலிருந்து அரபிக்கடலினையும் மேற்கில் உள்ள தொழில்துறை நகரமான பால்கர் மற்றும் கிழக்கே உள்ள சூரியா ஆற்றின் காட்சிகளைக் காணலாம்.

கோட்டையின் செவ்வக வடிவத்தைத் தூரத்திலிருந்து எளிதாகக் காணலாம். இக்கோட்டைக் குறித்த வரலாற்றுச் சான்றுகள் எதுவும் இல்லை. இந்தக் கோட்டை செவ்வகப் பாறையால் மேல் பகுதி மற்றும் கீழ்ப் பகுதி எனப் பிரிக்கப்பட்டுள்ளது. இந்த இரண்டு பகுதிகளையும் சில படிகள் பிரிக்கின்றன.

## மேற்கோள்கள்

பகுப்பு:பால்கர் மாவட்டம்
பகுப்பு:மகாராட்டிர கோட்டைகள்
கால்னா கோட்டை

**கால்னா கோட்டை** என்பது மகாராட்டிராவில் காந்தேசு பிரதேசத்தின் மாலேகான் வட்டத்தில் உள்ள முக்கியமான கோட்டை ஆகும்.  இந்தக் கோட்டையானது புர்கான்பூர்-சூரத் வணிகப் பாதையில் உள்ள முக்கியத்துவம் வாய்ந்த பகுதி ஆகும். மகாராட்டிராவில் உள்ள பாதுகாப்பான கோட்டை மற்றும் நல்ல நிலையில் உள்ள நுழைவாயில்களுடன் கூடிய கோட்டைகளுள் ஒன்றாகும். மாலேகான் மற்றும் துலே மலைகளுக்கிடையே இக்கோட்டை அமைந்துள்ளது.

## அணுகல்
இந்த கோட்டை நாசிக் மாவட்டத்தில் உள்ள மாலேகான் வட்டத்தில் அமைந்துள்ளது. மலையடி கிராமமான கல்னா மாலேகான் மற்றும் துலே பகுதியிலிருந்து வாகனம் வசதி மூலம் நன்கு இணைக்கப்பட்டுள்ளது. மாலேகானிலிருந்து டோங்கராலே கிராமத்திற்கு வழக்கமான பொதுப் பேருந்துகள் இயக்கப்படுகின்றன. டோங்கராலே கிராமம் மாலேகான் மற்றும் துலேவிலிருந்து 30-15 கி.மீ. தொலைவில் உள்ளது. டோங்கரலே முதல் கல்னா வரையிலான தூரம் 4 கி.மீ.. ஆகும்.

## வரலாறு
பதினைந்தாம் நூற்றாண்டின் இறுதியில் கல்னா ஒரு முக்கியமான இடமாக இருந்தது. இது தக்காணத்தின் எல்லையில் அமைந்திருந்தது. 1487ஆம் ஆண்டில், தௌலதாபாத்தின் ஆளுநர்களான மாலிக் வுஜி மற்றும் மாலிக் அசுரப் என்ற இரு சகோதரர்கள் கோட்டையினைச் சிறிது காலம் தமது வைத்திருந்தனர். 1506-இல் மாலிக் வௌஜியின் கொலைக்குப் பிறகு, இக்கோட்டை அகமதுநகரின் மாலிக் அகமது சா நிஜாமின் கட்டுப்பாட்டில் இருந்தது. 1510-இல் அகமத்நகரின் மாலிக் அகமது சா நிஜாம் இறந்த பிறகு, கோட்டை மீண்டும் முசல்மான் தலைவரிடம் ஒப்படைக்கப்பட்டது. இவர் மராட்டியத் தலைவருக்கு அஞ்சலி செலுத்த மறுத்தார். 1634-இல், கல்னாவின் முசல்மான் தளபதி முகமது கான் முகலாயர்களுக்கு இவர்களின் அஞ்சலிகளை வழங்கினார். இதன் பின்னர் 1704-இல் அவுரங்கசீப்பால் தாக்கப்பட்டு 1705-இல் கோட்டைக் கைப்பற்றப்பட்டது. அக்டோபர்-நவம்பர் 1804-இல், இந்தக் கோட்டை கர்னல் வாலசின் கீழ் ஒரு படையால் கோல்கரி கைப்பற்றப்பட்டது. இறுதியாக, மார்ச் 1818-இல் இது பூர்வீக காலாட்படையால் ஆக்கிரமிக்கப்பட்டது. 1818க்குப் பிறகு சில வருடங்கள் கல்னாவில் ஒரு மம்லதார் அலுவலகம் நடத்தினார்.
படிமம்:Galna_fort.JPG|alt=Galna fort as seen from the village side|கல்னா கோட்டை நுழைவாயில்
படிமம்:Galna1.jpg|alt=Fortification|கோட்டைக் காட்சி
படிமம்:Galna2.jpg|alt=Mosque|பள்ளிவாசல்
படிமம்:Galna3.jpg|alt=Farsi inscriptions|பார்சி கல்வெட்டுகள்
படிமம்:Galna4.jpg|alt=Galna village|கல்னா கிராமம் கோட்டையிலிருந்து


## மேற்கோள்கள்

## மேலும் பார்க்கவும்

* நாசிக்

பகுப்பு:மகாராட்டிர கோட்டைகள்
அசித்த பெர்னாண்டோ

**அசித்த மதுசங்க பெர்னாண்டோ** (*Asitha Madusanka Fernando*, பிறப்பு: 31 சூலை 1997) என்பவர் இலங்கைத் துடுப்பாட்ட வீரர். இவர் தற்போது இலங்கை அணிக்காக மூன்று வகைத் துடுப்பாட்டப் போட்டிகளிலும் முன்னணிப் பந்துவீச்சாளராக விளையாடி வருகிறார். இவர் லங்கா பிரிமியர் லீக் போட்டிகளில் யாழ்ப்பாணம் கிங்சு அணியில் விளையாடி வருகிறார்.

## பன்னாட்டுப் போட்டிகள்
2016 சூலையில் அசித்த பெர்னாண்டோ ஆத்திரேலியாவுக்கு எதிரான 2016 தொடரில் விளையாட இலங்கையின் தேர்வு அணியில் சேர்த்துக் கொள்ளப்பட்டார், ஆனால் அவருக்கு அத்தொடரில் விளையாடச் சந்தர்ப்பம் கிடைக்கவில்லை.

அசித்த 2017 இல் சிம்பாப்வேக்கு எதிரான இலங்கையின் ஒரு-நாள் பன்னாட்டுத் தொடரில் விளையாட சேர்த்துக்கொள்ளப்பட்டார், இவர் தனது முதலாவது ஒநாப போட்டியை மகிந்த ராசபக்ச பன்னாட்டுத் துடுப்பாட்டத் திடலில் சூலை 2017 இல் சிம்பாப்வேக்கு எதிரான நான்காவது போட்டியில் விளையாடினார், ஆனால் இலக்கு எதனையும் அவர் எடுக்கவில்லை.

2018 பெப்ரவரியில், அசித்த வங்காளதேசத்திற்கு எதிரான இலங்கையின் பன்னாட்டு இருபது20 தொடரில் விளையாட சேர்க்கப்பட்டார், ஆனால் விளையாடவில்லை. 2018 மே மாதத்தில், மேற்கிந்தியத் தீவுகளுக்கு எதிரான தொடரில் விளையாட இலங்கையின் தேர்வு அணியில் சேர்க்கப்பட்டார்.

அசித்த தனது முதலாவது தேர்வுப் போட்டியை தென்னாப்பிரிக்க அணிக்கு எதிரான தொடரில் 2021 சனவரி 3 இல் விளையாடினார். 2022 மே மாதத்தில், வங்காளதேசத்திற்கு எதிரான தொடரின் இரண்டாவது ஆட்டத்தில், பெர்னாண்டோ தனது முதலாவது தேர்வு ஐவீழ்த்தலைப் (6/51) பெற்றார். 2022 ஆகத்தில், ஆசியக் கிண்ணம் 2022 இல் விளையாட சேர்க்கப்பட்டார். தனது முதலாவது இ20ப போட்டியை 2022 செப்டம்பர் 1 இல் வங்காளதேச அணிக்கு எதிராக விளையாடினார்.

## மேற்கோள்கள்

## வெளி இணைப்புகள்
* 

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
பகுப்பு:நாட்டிங்ஹாம்சையர் துடுப்பாட்டக்காரர்கள்
பாசுமா

***பாசுமா*** (*Phasma*) என்பது *பாசுமாடிடே* குடும்பத்தில் உள்ள குச்சிப் பூச்சிகளின் ஒரு பேரினமாகும், இது பாசுமாடினே துணைக்குடும்பத்தினையும் பாசுமாடினி இனக்குழுவினையும் சார்ந்தது. பாசுமா பேரினத்தினைச் சார்ந்த சிற்றினங்கள் வாலேசியா மற்றும் நியூ கினியில் காணப்படுகிறது

## சிற்றினங்கள்
வாழ்க்கை பட்டியல் தரவுத்தளத்தில் *பாசுமா* பேரினத்தின் கீழ் அங்கீகரிக்கப்பட்டச் சிற்றினங்கள்: 

* *[[:en:Phasma_gigas|பாசுமா ஜிகாசு]]* (லின்னேயஸ், 1758) – **[[மாதிரி இனங்கள்|மாதிரி இனம்]]** *(பாசுமா எம்பூசா* லிச்டென்இசுடெயின்)
* *[[:en:Phasma_marosense|பாசுமா மாரோசென்சி]]* கென்னெமான், 1998
* *[[:en:Phasma_reinwardtii|பாசுமா ரெயின்வார்தி]]* கான், 1842

## படம்

படிமம்:Phasma-reinwardtii-female.jpg|*பாசுமா ரெயின்வார்தி*, பெண் பூச்சி


## மேற்கோள்கள்

## வெளி இணைப்புகள்

* 

பகுப்பு:கணுக்காலி பேரினங்கள்
செட்டி தனுஜா இராணி

**செட்டி தனுஜா இராணி** (*Chetti Thanuja Rani*; பிறப்பு 1993) என்பவர் ஆந்திரப் பிரதேசத்தைச் சேர்ந்த இந்திய அரசியல்வாதியும் மக்களவை உறுப்பினரும் ஆவார். இவர் அல்லூரி சீதாராம இராஜு மாவட்டத்தில் உள்ள அரக்கு மக்களவைத் தொகுதியின் உறுப்பினர் ஆவார். இவர் ஒய். எஸ். ஆர். காங்கிரசு கட்சியினைச் சார்ந்தவர். 2024 இந்தியப் பொதுத் தேர்தலில் ஆந்திரப் பிரதேசத்திலிருந்து வெற்றி பெற்றவர்களில் ஒருவர் ஆவார்.

## இளமையும் கல்வியும்
கும்மா தனுஜா இராணி, அல்லூரி சீதாராம இராஜு மாவட்டத்தில் உள்ள அடுமண்டாவினைச் சார்ந்த கும்மா சியாம் சுந்தர் ராவ் மகளாக உக்கும்பேட்டில் பிறந்தவர். இவர் செட்டி வினய் என்பவரை மணந்து செட்டி யஷ்னா என்ற மகளின் தாயாக உள்ளார். இராணி செட்டி பால்குணனின் மருமகள் ஆவார். கிர்கிசுத்தானின் பிசுக்கெக்கில், கிர்கிசுத்தான் பன்னாட்டுப் பல்கலைக்கழகத்தில் உள்ள உயர் மருத்துவப் பள்ளியில் மருத்துவப் பட்டப்படிப்பை முடித்தார். இவர் அல்லூரி சீதாராம இராஜு மாவட்டத்தில் தொற்றுநோயியல் நிபுணராகவும் பணியாற்றினார்.

## தொழில்
ஆந்திரப் பிரதேசத்தில் 14.5 லட்சத்துக்கும் அதிகமான மக்கள்தொகை கொண்ட இந்தியாவின் மிகப்பெரிய தொகுதிகளில் ஒன்றான அரக்கு மக்களவைத் தொகுதியில் ஒய். எஸ். ஆர். காங்கிரஸ் கட்சியின் வேட்பாளராக  2024 இந்தியப் பொதுத் தேர்தலில் போட்டியிட்டு வெற்றி பெற்று அரசியல் அறிமுகமானார் இராணி. இவர் 4,77,005 வாக்குகள் பெற்று பாரதிய ஜனதா கட்சியின் கொத்தப்பள்ளி கீதாவை 50,580 வாக்குகள் வித்தியாசத்தில் தோற்கடித்தார் 

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1993 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
ஜொகூர் பாரு மக்களவைத் தொகுதி

**ஜொகூர் பாரு மக்களவைத் தொகுதி** (மலாய்: *Kawasan Persekutuan Johor Bahru*; ஆங்கிலம்: *Johor Bahru Federal Constituency*; சீனம்: 新山国会议席) என்பது மலேசியா, ஜொகூர் மாநிலத்தின் ஜொகூர் பாரு மாவட்டத்தில் அமைந்துள்ள ஒரு மக்களவைத் தொகுதி (**P160**) ஆகும்.

ஜொகூர் பாரு மக்களவைத் தொகுதி 1955-ஆம் ஆண்டில் உருவாக்கப்பட்டது. 1959-ஆம் ஆண்டில் நீக்கப்பட்டு 1974-ஆம் ஆண்டில் மீண்டும் மறு உருவாக்கம் பெற்றது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1955-ஆம் ஆண்டில் இருந்து ஜொகூர் பாரு மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## இசுகந்தர் மலேசியா

இசுகந்தர் மலேசியா,  ஜொகூர் மாநிலத்தில் அமைந்துள்ள வளர்ச்சி மண்டலம் ஆகும். மற்றும், தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (**SJER**) என்றும் அழைக்கப் படுகிறது.

2006 நவம்பர் 6-ஆம் தேதி உருவாக்கப்பட்ட இந்த அமைப்பு, மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.

இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இந்த மண்டலத்தில் ஜொகூர் பாரு மாநகரம், தெற்கு பொந்தியான், கூலாய், பாசிர் கூடாங், இசுகந்தர் புத்திரி ஆகிய பகுதிகள் உள்ளன.

## ஜொகூர் பாரு மக்களவைத் தொகுதி

## தேர்தல் முடிவுகள் 2022

## தேர்தல் முடிவுகள் 2018

## மேற்கோள்கள்

## மேலும் காண்க

* ஜொகூர் பாரு 
* பொந்தியான் 
* இசுகந்தர் புத்திரி
* மேதினி இசுகந்தர்
* சுல்தான் இசுகந்தர் கட்டிடம்
* முத்தியாரா ரினி
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
அட்யா

**அட்யா** (*Atya*) என்பது அட்டியிடே குடும்பத்தின் நன்னீர் இறால் பேரினமாகும். இது அண்டிலிசு வழியாகவும், மத்திய மற்றும் தென் அமெரிக்கா மற்றும் மேற்கு ஆப்பிரிக்காவின் அட்லாண்டிக் மற்றும் பசிபிக் பகுதிகள் காணப்படுகின்றது. 

## சிற்றினங்கள்

*அட்யா* பேரினத்தின் கீழ் பின்வரும் சிற்றினங்கள் உள்ளன.

* *அட்யா அபேலி* பெல்கன்கவுர் & மார்ட்டின், 1983
* *அட்யா ஆப்பிரிக்கா* பௌவியர், 1904
* அட்யா பிராச்சிரினசு கோப்ஸ் & கார்ட், 1982
* *அட்யா கிராசா* (சுமித், 1871)
* *அட்யா திரசுலெரி*  அபேல், 1975
* அட்யா கபோனென்சிசு கீபெல், 1875
* *அட்யா இன்னோகசி* (கெர்ப்சுட், 1792)
* *அட்யா இன்டர்மீடியா* பௌவியர், 1904
* *அட்யா லானிப்சு* கோல்துயிசு, 1963
* அட்யா லிம்னெட்டசு கோல்துயிசு, 1986
* அட்யா மார்கரிடேசியா ஏ. மில்னே-எட்வர்ட்சு, 1864
* *அட்யா ஒர்ட்மான்னியோட்சு* விலாலொப்சு எப்., 1956
* அட்யா இசுகேப்ரா (லீச், 1816)
* *அட்யா தெனெல்லா* சுமித், 1871

## மேற்கோள்கள்

பகுப்பு:கணுக்காலி பேரினங்கள்
ஜெயந்த் குமார் ராய்

**ஜெயந்த் குமார் ராய்** (*Jayanta Kumar Roy*; பிறப்பு 3 பிப்ரவரி 1968) ஓர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் இந்திய நாடாளுமன்றத்திற்கு மேற்கு வங்காளம் ஜல்பைகுரி மக்களவைத் தொகுதியிலிருந்து 2019 இந்திய பொதுத் தேர்தல் மற்றும் 2024 இந்திய பொதுத் தேர்தலில் பாரதிய ஜனதா கட்சியின் சார்பில் போட்டியிட்டு வெற்றிபெற்று மக்களவை உறுப்பினராகப் பணியாற்றி வருகிறார்.

## தனிப்பட்ட வாழ்க்கை
ராய் 1968ஆம் ஆண்டு பிப்ரவரி 3ஆம் தேதி மேற்கு வங்கத்தின் ஜல்பைகுரி மாவட்டத்தில் உள்ள லதாகுரியில் கேமேந்திர நாராயண் ராய் மற்றும் ஜெயா ராய் ஆகியோருக்கு மகனாகப் பிறந்தார். ராய் வடக்கு வங்காள மருத்துவக் கல்லூரியில் இளநிலை மருத்துவம் மற்றும் அறுவையில் மற்றும் முதுநிலை மருத்துவம் பட்டம் பெற்றுள்ளார். இவர் 22 சனவரி 1992 அன்று தேப்ஜானி ராயை மணந்தார். இவர்களுக்கு ஒரு மகனும் மகளும் உள்ளனர்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1968 பிறப்புகள்
அம்ரேலி மக்களவைத் தொகுதி

**அம்ரேலி மக்களவைத் தொகுதி** (ஆங்கிலம்:Amreli Lok Sabha constituency; ) மேற்கு இந்தியாவில் குசராத்து மாநிலத்தில் உள்ள 26 மக்களவைத் (நாடாளுமன்ற) தொகுதிகளில் ஒன்றாகும்.

## சட்டமன்றத் தொகுதிகள்
தற்போது, அம்ரேலி மக்களவைத் தொகுதியில் குசராத்தின் ஏழு சட்டமன்றத் தொகுதிகள் அடங்கியுள்ளன. இவை:

## பாராளுமன்ற உறுப்பினர்கள்
}style="background-color: " |
| rowspan="5"|இந்திய தேசிய காங்கிரசு
|-
| 1962
|-
| 1967
|-
| 1971
| ஜிவ்ராஜ் மேத்தா
|-
| 1977
| துவாரகதாஸ் படேல்
|-
| 1980
| rowspan="2" | நவின்சந்திர ராவணி
| style="background-color: " |
|இந்திய தேசிய காங்கிரசு
|-
| 1984
| style="background-color: " |
|இந்திய தேசிய காங்கிரசு
|-
| 1989
| மனுபாய் கொட்டாடியா
| style="background-color: " |
|ஜனதா தளம்
|-
| 1991
| rowspan="4" | திலீப் சங்கனி
| rowspan="4"style="background-color: " |
| rowspan="4"| பாரதிய ஜனதா கட்சி
|-
| 1996
|-
| 1998
|-
| 1999
|-
| 2004
| விர்ஜிபாய் தும்மர்
| style="background-color: " |
|இந்திய தேசிய காங்கிரசு
|-
| 2009
| rowspan="3" | நாரன்பாய் கச்சாதியா
| rowspan="4"style="background-color: " |
| rowspan="4"| பாரதிய ஜனதா கட்சி
|-
| 2014
|-
| 2019
|-
| 2024
| பாரத்பாய் மனுபாய் சுதாரியா
|}

## தேர்தல் முடிவுகள்

### 2024

 
 

## மேலும் பார்க்கவும்

* அம்ரேலி மாவட்டம்
* மக்களவைத் தொகுதிகளின் பட்டியல்

## மேற்கோள்கள்

பகுப்பு:அம்ரேலி மாவட்டம்
பகுப்பு:குசராத்து மக்களவைத் தொகுதிகள்
பகுப்பு:Webarchive template wayback links
கல்யாண் கலே

மருத்துவர் **கல்யாண் வைஜிநாதராவ் கலே** (*Kalyan Vaijinathrao Kale*) என்பவர் ஓர் இந்திய அரசியல்வாதியும் மக்களவை உறுப்பினரும் ஆவார். இவர் இந்திய நாடாளுமன்ற கீழவையான மக்களவையில் மகாராட்டிர மாநிலத்தின் ஜால்னா மக்களவைத் தொகுதியைப் பிரதிநிதித்துவப்படுத்துகிறார். இவர் இந்திய தேசிய காங்கிரசு கட்சியின் உறுப்பினர் ஆவார். கலே 2009ஆம் ஆண்டு நடைபெற்ற மகாராட்டிரச் சட்டமன்றத் தேர்தலில் பூலாம்ப்ரி சட்டமன்றத் தொகுதியில் வெற்றிபெற்று சட்டமன்ற உறுப்பினராகப் பணியாற்றினார்.

## தனிப்பட்ட வாழ்க்கை
கல்யாண் கலே 19 சூலை 1963 அன்று அவுரங்காபாத் அருகே உள்ள பிசாதேவி கிராமத்தில் வைஜிநாத் காலே என்பவருக்கு மகனாகப் பிறந்தார். இவர் ரேகா காலே என்பவரை மணந்தார். இவர்களுக்கு மூன்று குழந்தைகள் உள்ளனர்.

## வகித்த பதவிகள்

* 2009-2014: சட்டமன்ற உறுப்பினர், மகாராட்டிர சட்டமன்றம் 
* 2024-முதல். இந்திய நாடாளுமன்ற உறுப்பினர், மக்களவை

## மேற்கோள்கள்

பகுப்பு:மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:1963 பிறப்புகள்
பகுப்பு:வாழும் மக்கள்
விநாயகம்

**விநாயகம்** (*Vinayagam*) என்பது பிள்ளையாரைக் குறிக்கும் ஒரு  பெயராகும். இப்பெயரிலான  குறிப்பிடத்தக்க நபர்கள் பின்வருமாறு: 

* மாணிக்க விநாயகம் (1943-2021), இந்தியப் பின்னணிப் பாடகர்
* மு. கற்பக விநாயகம் (பிறப்பு 1946), இந்திய நீயரசர்
* சேது விநாயகம் (1949-2009), இந்திய நடிகர்
* கே. விநாயகம் (1914 - 1974), தமிழக எல்லைப் போராட்ட வீரர்